Autódromo do Estoril

Autódromo do Estoril (offisielt: Autódromo Fernanda Pires da Silva) er en 4,36 km lang racerbane i Portugal, hvor Formel 1s Portugals Grand Prix ble arrangert fra  til .

Estoril ble bygget i 1972 på et steinete platå ikke langt fra Estoril i Portugal. Banen har to hårnålssvinger, betydelig høydeforskjell, og en lang start/mål langside. De første årene var det flere klubbløp, og et Formel 2-løp. Men banen ble ikke vedlikeholdt etter at det tidligere selskapet som eide den ble tatt over av staten mellom 1975-78. Før internasjonal motorsport returnerte i 1984, måtte mye gjøres for å få banen i stand igjen.

Estoril ble et populært løp på F1-kalenderen. Det var flere kjente øyeblikk på banen, som da tre ganger verdensmester Ayrton Senna vant sitt første løp i 1985, Nigel Mansells beryktede sort flagg-episode etter et sammenstøt med Senna i 1989, Jacques Villeneuves forbikjøring av Michael Schumacher på utsiden i den siste svingen i 1996 og Riccardo Patrese som ble kastet i luften på start- mål langsiden i 1992.

Opp gjennom årene har Estoril flere ganger hatt problemer med sikkerheten, og ble flere ganger underkjent ved sikkerhetsundersøkelser. Estoril ble ofte brukt som testbane om vinteren for flere av teamene.

Estoril ble droppet fra F1-kalenderen til 1997 sesongen, men forble arrangør for andre løp, som sportsbilracing, Dallara World Series med flere. Den 23. oktober 2005 arrangerte Autódromo do Estoril den tredje runden i den første sesongen i A1 Grand Prix.

Vinnere av Formel 1-løp på Estoril

Eksterne lenker 
 

Racerbaner i Portugal
Formel 1-baner
Portugals Grand Prix